Նեմանյա Ռադոնիչ

**Նեմանյա Ռադոնիչ** (, ), սերբ ֆուտբոլիստ, «Օլիմպիկ Մարսել» ակումբի և Սերբիայի ազգային հավաքականի կիսապաշտպան։ 2018 թվականի աշխարհի առաջնության մասնակից։

## Ակումբային կարիերա
[thumb|left|190px|Ռադոնիչը «[Ցրվենա Զվեզդա» ակումբի կազմում]]
Ռադոնիչն իր հայրենի քաղաքի «Ռադնիչկի» ակումբի սան է։ Դեռ մանուկ հասակից նա տեղափոխվել է մայրաքաղաքային «Պարտիզան» ակումբի ակադեմիա, իսկ մի քանի ամիս անց՝ ռումինական «Վիտորուլ» ակումբ։ 2014 թվականին Ռադոնիչը կնքել է իր առաջին պրոֆեսիոնալ պայմանագիրը «Ռոմա» ակումբի հետ հինգ տարի ժամկետով։ Նույն թվականին նա վարձավճարային հիմունքներով տեղափոխվել է «Էմպոլի» ակումբի երիտասարդական կազմ։ 2016 թվականի սկզբին Ռադոնիչը  վարձավճարային հիմունքներով միացել է իր հայրենի քաղաքի «Չուկարիչկի» ակումբին։ Մարտի 27-ին «Մլադոստի» ակումբի դեմ խաղի ժամանակ նա կատարել է իր նորամուտը Սերբիայի սուպերլիգայում։ Նույն խաղի ժամանակ Ռադոնիչը խփել է իր առաջին գոլը «Չուկարիչկի» ակումբի կազմում։ 2017 թվականի ամռանը Ռադոնիչը տեղափոխվել է «Ցրվենա Զվեզդա» ակումբի կազմ՝ ստորագրելով պայմատագիր չորս տարի ժամկետով։ Հուլիսի 30-ին «Ռադ» ակումբի դեմ խաղի ժամանակ նա կատարել է իր նորամուտը նոր ակումբի կազմում։ Օգոստոսի 24-ին Եվրոպա լիգայի որակավորման փուլի խաղերի ժամանակ Նեմանյան ռուսական «Կրասնոդար» ակումբի դեմ խաղի ժամանակ խփել է իր առաջին գոլը «Ցրվենա Զվեզդա» ակումբի կազմում։ 2018 թվականին Նեմանյան օգնել է ակումբին հաղթել առաջնությունում։

2018 թվականի օգոստոսի 30-ին Ռադոնիչը տեղափոխվել է Մարսելի «Օլիմպիկ» ակումբի կազմ։ Տրանսֆերի արժեքը կազմել է 12 մլն եվրո։ Պայմանագիրը կնքվել է հինգ տարով։ Սեպտեմբերի 16-ին «Գենգան» ակումբի դեմ խաղի ժամանակ նա կատարել է իր նորամուտը Լիգա 1-ում։

## Կարիերան հավաքականում
2017 թվականին Սերբիայի երիտասարդական հավաքականի կազմում Ռադոնիչը մասնակցել է Եվրոպայի երիտասարդական առաջնությանը։ Մրցաշարի ընթացքում նա մասնակցել է Պորտուգալիայի և Իսպանիայի երիտասարդական հավաքականների դեմ խաղերին։

2017 թվականի նոյեմբերի 14-ին Հարավային Կորեայի դեմ ընկերական խաղում Ռադոնիչը կատարել է իր նորամուտը Սերբիայի ազգային հավաքականի կազմում՝ հանդիպման երկրորդ խաղակեսում փոխարինելով Անդրիյա Ժիվկովիչին։

2018 թվականին Ռադոնիչը Սերբիայի հավաքականի կազմում մասնակցել է Ռուսաստանում անցկացվող աշխարհի առաջնությանը։ Մրցաշարի ընթացքում նա մասնակցել է Շվեյցարիայի և Բրազիլիայի հավաքակաների դեմ խաղերին։

## Ձեռքներումներ
** Թիմային**

 **«Ցրվենա Զվեզդա»**
*  Սերբիայի ֆուտբոլի առաջնություն  —  2017/2018

## Ծանոթագրություններ

## Արտաքին հղումներ
* Ռադոնիչի պաշտոնական Ինստագրամի էջը
* Ռադոնիչը transfermarkt-ում
* Ռադոնիչը soccerbase.com-ում
* Ռադոնիչը WhoScored.com կայքում
* Ռադոնիչը Օլիմպիկ Մարսելի պաշտոնական կայքում 
* Ռադոնիչը Լիգա 1-ի պաշտոնական կայքում
* Ռադոնիչը ՈՒԵՖԱ-ի պաշտոնական կայքում
* Ռադոնիչը ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Իտալիայի լեգեոներ ֆուտբոլիստներ
Կատեգորիա:Չուկարիչկիի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սերբ ֆուտբոլիստներ
Կատեգորիա:Սերբիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Պարտիզան Բելգրադի ֆուտբոլիստներ
Կատեգորիա:Էմպոլիի ֆուտբոլիստներ